ARKIB : 12/06/2012
Lagi patung Terracotta ditemui
BEIJING 11 Jun - Penggalian terbaru di China yang dimulakan pada 2009 berjaya menemui koleksi baru patung tentera Terracotta berusia 2,000 tahun dan beratus-ratus artifak lain.
Ahli arkeologi semalam mendedahkan 120 patung tentera Terracotta yang baru ditemui itu di Tapak Warisan UNESCO Qin Shihuang di wilayah Shaanxi.
Ia merupakan penggalian ketiga di kawasan tersebut selepas ekskavasi pada 1974 dan 1985.
Artifak yang ditemui di barat China itu ditanam bersama Maharaja Pertama Dinasti Qin pada kurun ketiga sebelum Masihi.
Penemuan terbaru itu termasuk beberapa barangan yang belum pernah dilihat sebelum ini seperti dram perang dan alat perisai yang dicat.
Lebih 310 barangan kecil ditemui dalam penggalian terbaru itu serta 12 kuda diperbuat daripada tanah liat.
Selain itu, satu kotak peralatan untuk membaiki kereta kuda, busur silang dan beberapa barangan dicat menggunakan cat ungu khas buatan China turut ditemui.
Penggalian itu dijangka selesai dilakukan dalam tempoh tiga tahun lagi.
Patung-patung tentera berkenaan akan dibawa ke muzium untuk pembersihan sebelum dipamerkan bersama patung tentera yang ditemui sebelum ini.
Lebih 1,000 patung dengan mimik muka dan gaya rambut berbeza telah ditemui di kawasan galian tersebut sebelum ini. - AGENSI
20 polis ditahan cubaan guling kerajaan Erdogan
Komplot pengeboman ditumpaskan polis Filipina
IS guna bom berangkai ketika bertempur di Aleppo
Israel sasar Tebing Barat pula
Bancian Myanmar tidak telus - UNFPA
Haji: Mekah sediakan 23,000 pemantau kebersihan, kesihatan
Pergolakan di timur Ukraine semakin meruncing
Kucing jadi rebutan
Selebriti wanita jadi sasaran penggodam siber
Syiling khas Tahun Baharu Cina didedahkan
Roller coaster empat dimensi pertama di dunia
Sweden kesan kes dipercayai Ebola
5 askar Yemen terkorban dalam serangan berasingan
37 kanak-kanak terkorban dalam tempoh 36 jam di Syria
Situasi di Pakistan meruncing
Cabaran kanak-kanak Palestin mulakan sesi persekolahan
1,000 guru agama, jurubahasa bantu jemaah haji
Peta baharu pencarian MH370 didedahkan
Shah Rukh Khan dilantik duta Interpol


Waktu Solat Kuala Lumpur

